Järgnev saade on valminud tänu J.Meyeri sõprade-partnerite toele.
Parim, mida Jumala auks teha saame, on olla rõõmsad, ükskõik mis,
usaldades Tema ajastust ja teid oma elus.
IGAPÄEVAELU RÕÕMUD
Meie kõigi sees on igatsus teha midagi suurt ja tähendusrikast.
Tahame teatud asjades olla ikka need kõige tublimad.
See polegi iseenesest nii halb, kui me motiivid on õiged.
Küll pole Jumala silmis alati tähtis see, mis maailma silmis suur ja tähtis.
Seetõttu tahaks rääkida veidi väikestest asjadest,
mis Jumala silmis tähendavad väga palju.
Matteuse 20:20
"Siis astus Sebedeuse poegade ema koos poegadega Jeesuse juurde,
kummardas ja palus temalt midagi.
Jeesus küsis: Mida sa tahad?” Naine vastas: Tee, et mu kaks poega
istuksid su Kuningriigis üks su paremal ja teine su pahemal käel!”
Ta taotles oma poegadele parimat positsiooni, et olla esikohal.
Aga Jeesus kostis: Teie ei tea, mida te palute."
Paljud tahavad küll olla ülemused, kuid ei taha kanda ülemuse vastutust.
Hämmastav, kuidas inimesed ei mõista, et võimuga käib kaasas ka vastutus.
Pole võimalik omada üht ilma teiseta.
Kui sind ülendatakse, saad ka rohkem tööd kaela.
Saades ülemuseks, ei meeldi su otsused enam teistele
ja nad räägivad sind taga, nii nagu sina rääkisid oma ülemusest
enne kui ise ülemuseks said.
"Kas te võite juua karikast, mida minul tuleb juua?”
"Või saada ristitud nii nagu mina sain ristitud?"
Ja nad vastasid: "Muidugi saame!", omamata aimu, millest nad räägivad.
Tema ütles neile: Küllap te joote minu karikast,
kuid istuda mu paremal või pahemal käel - ei ole minul seda anda,
vaid see antakse neile, kellele mu Isa selle on valmistanud.”
Rääkisime eile oma elu nautimisest.
Ja kuigi meil on omad unistused, eesmärgid ja sihid
ning me tahame edasi või tippu jõuda,
peame samas nautima ka seda, kus hetkel oma teekonnal oleme.
Muidu jääme paljustki ilma,
stressates selle pärast, kuhu me veel pole omadega jõudnud.
Kõik see aga taandub Jumala usaldamisele.
See ema tahtis kõrgeid kohti oma kahele pojale,
aga Jeesus ütles, et need on ainuüksi Jumala anda.
Seetõttu peame mõistma, et Jumalal on oma plaan me elude suhtes
ja see ületab kaugelt kõik meie endi plaanid.
Ükskõik, kui väga me ka ei sooviks näha teatud asju sündimas me elus,
siis kui see pole Jumala plaan, oleks parem, kui see ei sünnikski,
sest pole midagi hullemat kui olla kohas, kuhu Jumal pole sind saatnud.
See oleks täielik õudukas,
kui peaksin seisma siin laval ilma Jumala võidmise ja annita.
Vastutus mingi asja eest lihtsalt hävitaks sind,
kui Jumal pole kutsunud sind seda tegema.
Seetõttu, kui igatsed positsiooni, tea, et sellega kaasneb ka vastutus.
Jeesus ütles, et need on Isa anda.
Samas usun, et on asju, mille suhtes paluda:
"Isa, kui see on su tahe, las see sündida."
On asju, kus seda ei pea paluma, sest me teame,
et näiteks inimeste päästmine on Jumala tahe.
Kuid on asju, kus me pole Tema tahtes kindlad.
Võime kogeda ühe või teise asja suhtes, et tahaks seda või toda,
paludes, et kui see on Jumala tahe, siis see ka sünniks nii.
Ühtlasi paludes ooteajaks rahu ja rõõmu.
Parim, mida Jumala auks teha saame, on olla rõõmsad, ükskõik mis,
usaldades Tema ajastust ja teid oma elus. Aamen?
Tema ütles neile: Küllap te joote minu karikast,
kuid istuda mu paremal või pahemal käel - ei ole minul seda anda,
vaid see antakse neile, kellele mu Isa selle on valmistanud.”
Öelge: valmistanud.
Paljud ihaldavad küll positsiooni, kuid ei taha kogeda ettevalmistust selleks.
Üks asi, mis valmistab meid ette ülenduseks,
on toimetulek sellega, mis meil on praegu, omades positiivset suhtumist.
"Ja kui need 10 sellest kuulsid, läks neil meel pahaseks kahe venna peale.
Aga Jeesus kutsus nad enese juurde ja ütles:
Te teate, et rahvaste valitsejad peremehetsevad nende üle
ja suured meelevallatsevad nende kallal.
Nõnda ei tohi olla teie seas,
vaid kes iganes teie seas tahab saada suureks, olgu teie teenija."
Teenija.
Jumalariigi juhid ei ole mingid suured ässad vaid teenijad.
Ülemus ei tohiks kunagi olla mingi äss, vaid omama teenija suhtumist.
Me oleme juhid, kes peavad olema eeskujuks
ja jumalariigi printsiipide järgi kandma vaimuvilju ja olema armastavad.
Jeesuse sünd oli suur asi, nii nagu Tema surmgi.
Sellest räägitakse veel tänapäevalgi ja jäädaksegi rääkima aegade lõpuni.
Tema ülestõusmine surnuist oli ikka täiega suur asi!
Kujuta ette, kuidas Ta sealt hauast välja astus -
põrgu värises ja taevas hõiskas.
Aga Tema elu oli täis väikeseid asju.
Tema igapäeva elu täitsid väikesed asjad,
mida ehk keegi teine ei märganudki peale selle, kellele Ta midagi tegi.
Aga Jumal nägi neid suurte asjadena, sest selles peitus Tema teenimistöö.
Mõned näited Jeesuse väikeste tegude kohta.
Mõelda vaid valule, mida Jeesus koges seal ristil elu ja surmaga võideldes...
Metallnaelad, mis löödud läbi Ta käte ja jalgade.
Me ei suuda seda valu isegi ette kujutada
ja ometigi keset seda kõike ütles Ta Johannesele,
et too ei jätaks Ta ema unarusse, kui Tema juba surnud on.
Kas pole armas?
Väike asi.
"Johannes, kanna hoolt mu ema eest. Ma usaldan selle sinu kätte."
Väike asi, mis oli tegelikult väga suur ja tähtis.
Ta pesi oma jüngrite jalgu.
Jalad pole just kõige olulisemad. Ma oleks pigem nende päid pesnud...
Aga Jeesus kummardus ja pesi teenija kombel nende jalgu.
Ka kogu see jalapesu teema sümboliseerib minu jaoks
kõiki neid väikeseid asju, mida inimeste heaks teha.
Neid lihtsalt teenides.
Ära iialgi põlga väikesi algusi ega väikesi uksi, mille Jumal sulle avab.
Iga kord, kui sul on võimalus panna keegi naeratama,
on see suur asi Jumala jaoks.
Iga kord, kui saad kedagi julgustada või panna kedagi end paremini tundma,
on see suur asi Jumala jaoks.
Need on need asjad, mida Tema peab suureks.
Jumal vaatab asjadele hoopis teisiti kui maailm,
mistõttu peame olema ettevaatlikud, et ei põlga ära "tavalisi asju".
Sest õige suhtumisega võime muuta iga tavalise päeva erakordseks päevaks.
Mõistes, et oled Jumala laps ja koda, võid võtta Jeesuse endaga kõikjale kaasa.
Seetõttu, kuidas saad üldse mõelda, et oled tavaline?
Et sul on tavaline, armetu, igav elu? Ja seda kõike tänu halvale suhtumisele.
Pead vaid teadma, kes sa oled Kristuses ja kes on see, kes elab su sees
ning iga väiksemgi asi, mida teed, võib muutuda erakordseks.
Mina võtan oma elu kui üht suurt seiklust,
sest mul pole õrna aimugi, mida järgmine päev toob?
Ma ei tea, on see midagi ebameeldivat, millest Jumala abiga läbi minna;
mida Ta kasutab minu lihvimiseks ja millest lõpuks midagi head välja toob?
Või on see midagi üllatavat, millest mul pole aimugi?
Mõni õnnistus või siis inimene, keda pean aitama?
Su elu võib olla seiklus.
Ma veetsin liiga palju aastaid igavleva kristlasena,
kuid mitte keegi, kelles elab Püha Vaim, ei tohiks kogeda igavust.
Jumalal on piisavalt palju tegevust su jaoks, kui omad vaid õiget suhtumist.
Luuka 19 näeme väikest kasvu meest, kes väga tahtis Jeesust näha,
kuid ei näinud üle rahvamasside.
Seetõttu jooksis ta rahvast ette ja ronis puu otsa.
Lihtsalt väike mees istumas väikese puu otsas.
Kuid kui Jeesus sealt mööda läks, vaatas ta üles puu otsa ja ütles:
"Mulle meeldib su meelsus. Tule alla, sest ma tulen su juurde õhtusöögile täna."
Ta võttis aega, et märgata väikest meest seal puu otsas.
Nõnda teab ka Jumal sinust alati kõike - Tema pilk on sinu peal.
Ja kui sa omad õiget suhtumist, teeb Ta sinu jaoks nii imelisi asju,
et sa ei suuda äragi imestada.
Meie suhtumised on need, mis jätavad meid ilma paljudest õnnistustest.
Üks suurimaid asju, mida Jeesus tegi, oli see,
et Ta peatus pidevalt inimeste juures, kes olid vaevatud ja koormatud.
Apostlite teod 10:38 on öeldud:
"Jeesus Naatsaretist, keda Jumal oli võidnud Püha Vaimu ja väega,
käis mööda maad..." Mulle meeldib see "käis mööda maad".
Lihtsalt iga nädal ikka ja jälle esmaspäevast pühapäevani.
Jeesus käis mööda maad tehes head.
Mõtle, mis juhtuks, kui iga kristlane ajaks jalad alla,
ka palvetaks omale "jalad alla" ja õhutaks end üles Püha Vaimus
ning läheks vastu igale päevale tehes head ja olles õnnistuseks.
Jeesus peatus, et tervendada surevat last.
Ta peatus naise pärast, kes oli veritsenud 12 aastat.
Tänapäeval aga on kõigil nii kiire, et me ei oska peatuda kannatajate pärast.
Meil on oma plaanid ja kavad ja katsugu keegi meile ette jääda!
Kuu aega tagasi juhtus midagi väga huvitavat,
mille üle siiani mõtlen.
Ei taha seda üle tähtsustada, kuid jagan oma mõtteid siiski.
Igakord, kui trenni lähen, sõidan mööda ühest teeäärsest alast,
kus sageli on näha kerjavaid mehi. Vahel me Dave'ga ka toetame neid.
Aga 3 nädalat tagasi nägin seal üht naist.
Samas oli liiklus nii tihe, et ei saanud ka midagi ette võtta.
Aga ta läks mulle kuidagi hinge, sest ta nägi üsna nutune välja.
Helistasin siis kontorisse ja palusin saata kellegi selle naise juurde,
et näha, kas ta on tõesti hädas või on ta seal lihtsalt kerjamas.
Ajaks, mil' mu rahvas sinna jõudis, oli see naine juba läinud
ja ma mõtlesin, et mis värk siis nüüd sellega oli?
Samas aga sattus mu rahvas ühe teise naise peale, kes hääletas.
Ta oli just vanglast vabanenud, teadmata, kuidas ja kuhu edasi.
Ta oli kuulnud me teenistusest ja kui mu rahvas siis talle
mõned kinkekaardid ja juhised andis, kus edasist abi leida,
oli see naise jaoks selge märk sellest,
et Jumala silm on tema peal ja ta saab hakkama.
Kõigest väike asi! Polnud midagi erilist.
Meie jaoks ei midagi erilist, aga tema jaoks täiega elumuutev!
Eelmisel nädalal nägin samas kohas teist naist, kes nägi ka väga kurb välja.
Seekord saatsin oma trennikaaslase ta juurde.
See tänava naine kandis silti "kodutu",
mistõttu palusin kindlaks teha, kas olukord vastab tõele?
Ega ta ei joo või tarbi uimasteid?
Ütlesin, et paneme ta sel juhul hotelli ja suuname järgmine päev kuhugi varjupaika.
Kogu see jutt võttis ehk 5 minutit,
kuid kui mu kolleeg sinna jõudis, oli naine läinud!
Ma mõtlesin, et: "No mida nüüd?"
Nagu öeldud, et taha siinkohal üle mõelda, aga las ma öelda, mis ma sellest arvan.
Piiblis on öeldud, et peame hoolikalt inimestega ümber käima,
kuna meile teadmata võivad need ka inglid olla.
See ei üllataks mind üldse, kui tegu oli Joyce Meyeri "südame kontrolliga".
Lihtsalt nägemaks, kas ma ka ise teen seda, mida teistele õpetan?
Kas ma tõesti hoolin inimestest?
Vahel me peame seda kontrollima,
sest minu teenistus ei keskendu massidele vaid üksikisikutele.
Me peame hoolima üksikisikutest.
Ja kui sina oled mõne firma juht, siis pead sa hoolima üksikisikutest,
sest nemad on need, kellest Jeesus hoolib.
Ma ei saanud aidata kumbagi neist naistest,
aga ma tahaks vähemalt loota,
et tegu oli inglitega ja ma läbisin oma testi.
Ja järgmine kord kohtan kedagi, kes jääb pisut kauemaks orbiidile.
Sa pead võtma aega, et peatuda.
Kui paljud arvavad, et me ühiskond tormab liiga palju?
Ma arvan, et me sageli isegi ei märka, mis me ümber toimub.
Me ümber on palju hädalisi ja haigetsaanuid, kuid me ei märka neid.
Me isegi ei märka, mis toimub.
Kuid Jeesus peatus kõigi nende pärast ja see oli imeline.
Johannese 2 on päris naljakas lugu, mis ajab kõik religioossed kujud marru.
Jeesuse esimene ime seisnes pulmapeol vee veiniks muutmises.
Ma ei hakka sellest õpetust looma, kuid asja tuum on selles,
et religioossetele kujudele ei meeldi peod.
Sest kui oled hapukurgi näoga religioosne kuju, ei meeldi sulle ka lõbu.
Sulle meeldivad hoopis hukkamõistmine, kriitika, reeglid ja seadused.
Ma tean, sest olin ise üks selline religioosne variser,
kellele ei meeldinud ükski lõbus asi.
Dave'le meeldis alati mõnusalt aega veeta
ja õige suhtumisega on võimalik ükskõik, mis asi, toredaks muuta.
Kui sul aga pole õiget suhtumist, ei paku sulle miski naudingut.
Mäletan, kui me lapsed olid alles väikesed
ja meie pere toidu eelarve 2 nädala peale oli 70 dollarit.
Tol ajal oli meil 3 last + meie ehk siis 35 dollarit nädalas 5 inimese peale.
Seega poeskäigud olid minu jaoks tõeliselt pingeline ettevõtmine.
Mul olid kaasas ostunimekiri, kalkulaator ja sooduskupongid
ning minu jaoks oli poeskäik tõsine töö.
Uurisin muudkui silte ja hindu, samal ajal kui Dave võttis vabalt.
Kuna meil oli üks auto, pidime poes käima kogu perega
ja see oli minu jaoks paras peavalu.
Olin seesmiselt väga pinges ja endiselt murtud,
käies tõsimeeli kirikus ja püüdes täpselt järgida kõiki reegleid.
Kuid Dave'le meeldis poes lapsi ostukäruga taga ajada
ja lapsed kilkasid: "Issi ära tee! Jäta järgi!"
Mina aga olin mures oma maine pärast, mida mul polnud nagunii,
mistõttu käskisin neil lõpetada ja vait jääda.
Teine asi, mida Dave'le meeldis teha, oli minna kõrvaolevasse vahekäiku
ja loopida mind sealt üle selle erinevate asjadega.
Mäletan, kuidas ma vahel nooruses õudusfilme vaatasin.
Ta roomas hiirvaikselt kõhuli diivani taha ja kõige õudsamal hetkel möirgas nii...
Meil olid kodus kapid, millel olid võrestatud uksed.
Üks õhtu puges ta sinna kappi ja kui ma sealt mööda läksin, mõmises...
Lihtsalt väike ülevaade sellist, kellega ma abielus olen.
Mina võtsin kõike väga tõsiselt. Kõik oli elu ja surma küsimus...
Üritasin päästa inimhingi, mistõttu käskisin tal oma taidlemine lõpetada.
Nii et olime seal poes ja ma juba mõttes katkusin juukseid,
kui Dave ütles kõva häälega: "Joyce, ma püüan lihtsalt pisut lõbutseda",
mispeale ma teatasin, et ma ei ole läinud poodi lõbutsema.
Ma tulin poodi, et kiirelt kraam ära osta, koju viia ja ära panna,
mistõttu käitu nagu täiskasvanu!
Nii et mina oleksin kuulunud sinna religioossete kampa,
kes poleks saanud aru peo ja lõbu mõttest. Ma ei saanud aru.
Kuid kui irooniline see ka poleks - Jeesuse esimene ime toimus peol!
Seetõttu peaksime laskma minna oma pingetel, igavusel ja tõsidusel
ja ühtlasi ka oma ebatäiustel.
Teine väike asi, mida Jeesus tegi,
oli see, et Ta nuttis maailma uskmatuse pärast.
Sageli inimesed nutavad mõne kurva asja pärast
ja vabandavad siis selle pärast, kuid pisarate pärast ei pea vabandama.
Jeesus sisenes võidukalt Jeruusalemma, tehes seda eesli seljas.
See oli väga väike asi,
kuid ütles väga palju Jeesuse alandlikkuse ja loomuse kohta.
Johannese 21:8 on üks hämmastav koht, mis räägib väikeste asjade tegemisest.
"Aga teised jüngrid tulid paadiga -
nad ei olnud ju kaldast kaugemal kui umbes kakssada küünart -
ja vedasid noota kaladega.
Kui nad nüüd tulid mäele, nägid nad valmis lõket ja selle peal kala ning leiba.
Jeesus ütles neile: Tooge neid kalu, mida te praegu püüdsite!”
Siimon Peetrus läks üles ja tõmbas mäele nooda täis suuri kalu,
Ja noot ei rebenenud, kuigi neid oli nii palju.
Jeesus ütles neile: Tulge sööma!”
Ükski jüngritest ei julgenud temalt küsida: Kes sa oled?”,
sest nad teadsid, et ta on Issand.
Jeesus tuli ja võttis leiva ja andis neile, ja samuti kala.
See oli Jeesusel juba kolmas kord jüngritele ilmuda
pärast surnuist ülestõusmist."
See on hämmastav!
Ülestõusnud Issand ja Päästja, kuningate Kuningas, isandate Issand,
kõrgeimast Kõrgem ei pidanud paljuks teha poistele hommikusööki.
Me peame omama paremat suhtumist väikestesse asjadesse,
sest igast väikesest ja tavalisest asjast võib saada midagi erakordset,
kui me vaid omaks
tavalise suhtumise asemel erakordset suhtumist.
IGAPÄEVAELU RÕÕMUD
Üks viis, kuidas omada erakordset elu, on mõista,
et väikesed asjad on Jumalale tähtsad ja võivad muuta väga palju ka suhetes.
Tahan julgustada sind omama õiget suhtumist
ja usaldama Jumala ajastust oma elus, kogedes elu täisväärtuslikkust.
Oleme tihti häiritud asjadest, mida nagunii muuta ei saa,
mistõttu peame lihtsalt usaldama Jumalat.
Psalmides 31:15 on öeldud:
"Aga mina loodan sinu peale, Issand! Ma ütlen: Sina oled mu Jumal!”
Sinu käes on kõik mu ajad;"
Täna pakume sulle DVD komplekti "Jumala faktor"
Kui kaasame Jumala kõigesse, mida teeme,
hakkab Ta ka tegema oluliselt suuremaid asju.
Kuid Jumal on härrasmees ja tahab olla kutsutud.
Tõsi küll, Ta on alati meiega,
kuid kui kutsume Ta teadlikult kaasa, siis siseneme üleloomulikku sfääri.
Me elus on sageli palju hirme, kuid kui mõistad tõeliselt Jumala faktorit
ja seda, kuidas Teda kaasates asjad muutuvad,
ei pea sa kogema enam hirmu.
Seetõttu hangi omale see õpetus ja olgu see sulle õnnistuseks.
Tänud olemast meiega. Me armastame ja hindame sind.
Tagasivaade "Armasta elu" naistekonverentsile.
Joyce jagas praktilist õpetust julgest edasiminekust
ja Jumala Sõnast toitumisest, et jätkata kasvamist.
Joyce jagas 4-st elulisest valdkonnast: meeled, suusõnad, tujud ja suhtumine.
Tahtsime juba ammu tulla, aga kuidagi ei saanud.
Tore on olla siin koos emaga, mida ei juhtu just eriti tihti.
Tahaks julgustada kõiki huvilisi tulema ja seda mitte edasi lükkama.
Tulge, sest on lausa hämmastav, mida Jumal te südameis teha võib.
Täpsem info eelolevate konverentside kohta J.Meyeri kodulehelt.
Oled sa soovinud võtta Joyce'i kaasa, kuhu iganes lähed? Nüüd sa võid!
Lae kodulehelt alla kõik sind huvitavad kõned.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.